**কাব্য শেঠি** একজন ভারতীয় চলচ্চিত্র অভিনেত্রী এবং মডেল। ফ্যাশন মডেল হিসাবে কর্মজীবন শুরু করে তিনি ২০১১ সালে ফেমিনা মিস ইন্ডিয়া সুন্দরী প্রতিযোগিতায় অংশ নিয়েছিলেন। তিনি প্রীতম গুব্বির পরিচালনায় ২০১৩ সালের কন্নড় চলচ্চিত্র *নাম দুনিয়া নাম স্টাইল*-এ অভিনয়ের পূর্বে একজন বাণিজ্যিক মডেল হিসাবে কাজ শুরু করেছিলেন।

প্রারম্ভিক জীবন
---------------

কাব্য জন্মগ্রহণ করেছিলেন কর্ণাটকের ম্যাঙ্গালোরে। ম্যাঙ্গালোরে বিদ্যালয়ে পড়াশোনা করার পরে তিনি "এনএমএএম ইনস্টিটিউট অব টেকনোলজি, নিত্তে" থেকে কম্পিউটার সায়েন্স ইঞ্জিনিয়ারিংয়ে স্নাতক হন।

কর্মজীবন
--------

কলেজে অধ্যয়নকালীন বেশ কয়েকটি টেলিভিশন বিজ্ঞাপনে উপস্থিত হওয়ার পাশাপাশি কাব্য কয়েকটি মডেলিংয়ের কাজ করেছিলেন। পরে তিনি বেঙ্গালুরুতে চলে আসেন এবং ২০১১ সালে ফেমিনা মিস ইন্ডিয়া সুন্দরী প্রতিযোগিতায় অংশ নিয়েছিলেন, এবং 'মিস ফটোজেনিক' শিরোনাম অর্জন করেছিলেন। তিনি ২০১১ সালে নয়াদিল্লিতে অনুষ্ঠিত ফোর্ড সুপার মডেল অব দ্য ওয়ার্ল্ড - ভারত প্রতিযোগিতার একজন চূড়ান্ত প্রতিযোগীও ছিলেন। তিনি ফ্যাশন গুরু প্রসাদ বিদাপার নজরে এসেছিলেন এবং পরবর্তীতে বেশ কয়েকটি ডিজাইনারের পক্ষে র‌্যাম্পে হাঁটেন, এর মাঝে উল্লেখযোগ্য ২০১১ এবং ২০১২ সালের 'ব্লেন্ডার্স প্রাইড বেঙ্গালুরু ফ্যাশন উইক' এবং 'চেন্নাই ইন্টারন্যাশনাল ফ্যাশন উইক'।

তিনি একজন বাণিজ্যিক মডেল হিসাবেও কাজ করেছিলেন এবং বেশ কয়েকটি মুদ্রণ এবং টেলিভিশন বিজ্ঞাপনে হাজির হয়েছিলেন। মুদ্রিত বিজ্ঞাপনে তার বেশ কয়েকটি উল্লেখযোগ্য উপস্থাপনা হলো রিলায়েন্স জুয়েলস, মালবার গোল্ড, ভিবিজে, পালাম সিল্কস, পিএসআর এবং ক্লাব মাহিন্দ্রা। তার টেলিভিশন বিজ্ঞাপনগুলির মাঝে ক্লিনিক প্লাস, টয়োটা আল্টিস, সন্তুর এবং টিভিএস ভিক্টর উল্লেখযোগ্য।

২০১২ সালে কাব্য ভারতীয় চলচ্চিত্র জগতে প্রবেশ করেছিলেন। তিনি প্রথমে তেলুগু ও তামিল ভাষায় তৈরি একটি দ্বিভাষিক ভৌতিক চলচ্চিত্র *শিবানী*-তে সই করেছিলেন, যেখানে তিনি সাংবাদিকের ভূমিকায় অভিনয় করেছিলেন। তবে এই ছবিটির মুক্তিতে বিলম্ব হওয়ায় তার প্রথম মুক্তিপ্রাপ্ত চলচ্চিত্র ছিল প্রীতম গুব্বির কন্নড় *নাম দুনিয়া নাম স্টাইল* (২০১৩)। ছবিটিতে মিশ্র সমালোচনা দেওয়ার সময় সমালোচকেরা লক্ষ্য করেছিলেন যে, শেঠি "[একটি] প্রাণবন্ত অভিনয়" এবং "অসাধারণ প্রতিশ্রুতি" দেখিয়েছেন কাব্য অভিনীত মুক্তিপ্রাপ্ত চলচ্চিত্রগুলির মধ্যে রয়েছে কন্নড় *বিজয়াদিত্য*। এ.এল. বিজয়ের পরবর্তী তামিল ছবিতে তিনি অন্যতম নারী মূখ্য চরিত্রে অভিনয় করেছেন।

ইশতাকম্যার সাফল্যের ফলে স্যান্ডালউডে তার জনপ্রিয়তা আরও বৃদ্ধি পায়, প্রখ্যাত চলচ্চিত্রনির্মাতা নাগাথিহল্লি চন্দ্রশেখর পরিচালিত এই ছবিটি বাণিজ্যিকভাবেও সফল হয়েছিল। তিনি ২০১৭ সালে মুক্তি পাওয়ার জন্য নির্ধারিত তিনটি ছবিতে স্বাক্ষর করেছিলেন: গুরুনন্দনের বিপরীতে *স্মাইল প্লিজ*, অরুণ গৌড়ার সাথে *এমএমএম '*, এবং শ্রীনগর কিট্টির সাথে *সিলিকন সিটি*।

কাব্য শেঠি ২০১৯ সালের জুনে তার একচেটিয়া পোশাক এবং গহনা ব্র্যান্ড "কাশ" চালু করেছিলেন। নীহারিকা বিবেক এবং পূর্নিমা শেঠি তার সহ-অংশীদার। প্রতিষ্ঠার পর থেকে অল্প সময়ে গহনা এবং পোশাকের মাধ্যমে প্রতিষ্ঠানটি বাজারে নিজেদের জন্য আলাদা জায়গা করে নেয় এবং বাজারে ব্র‍্যান্ডটির বেশ চাহিদাও রয়েছে।

অদ্যা ফাউন্ডেশন বিশ্বাস করে যে, শিক্ষা প্রতিটি শিশুর মৌলিক অধিকার। কাব্য শেঠি অদ্যা ফাউন্ডেশনের সাথে সক্রিয়ভাবে যুক্ত এবং তিনি সাপ্তাহিক ছুটিতে বাচ্চাদের সাথে সময় কাটাতে এবং তাদের খাবার সরবরাহ করতে উপভোগ করেন।

চলচ্চিত্রের তালিকা
------------------

| বছর | চলচ্চিত্র | ভূমিকা | ভাষা | মন্তব্য |
| --- | --- | --- | --- | --- |
| ২০১৩ | *নাম দুনিয়া নাম স্টাইল* | রাধা | কন্নড় |  |
| ২০১৪ | *শিবানী* | মিত্রা | তামিল / তেলুগু |  |
| *নাতাড়ু* |  | তেলুগু |  |
| ২০১৫ | *ইধু এন্না মায়াম* | পল্লবী | তামিল |  |
| ২০১৬ | *ইশতাকম্যা* | অদিতি | কন্নড় |  |
| *জুম* | শীলা | কন্নড় |  |
| ২০১৭ | *স্মাইল প্লিজ* | মনসা | কন্নড় |  |
| *সিলিকন সিটি* | প্রেরণা | কন্নড় |  |
| ২০১৮ | *৩ গান্টে ৩০ দিনা ৩০ সেকেন্ড* | শর্মিলা | কন্নড় |  |
| *সমহারা* | জনকী | কন্নড় |  |
| ২০১৯ | *লানকে* | মন্দারা | কন্নড় |  |
| *রবি বোপ্পান্না* | - | কন্নড় |  |
| *এক্স১১-সি* | - | মালয়ালম |  |
| *সোল্ড* | রূচিতা | কন্নড় |  |
|

তথ্যসূত্র
---------

1. ↑
2. 1 2 3 4  "Kavya Shetty to debut in Tollywood - Times of India"। *indiatimes.com*। সংগ্রহের তারিখ ১ ফেব্রুয়ারি ২০১৭।
3. 1 2  "Kavya Shetty sets her eyes on Tollywood - Times of India"। *indiatimes.com*। সংগ্রহের তারিখ ১ ফেব্রুয়ারি ২০১৭।
4. 1 2  "Kavya Shetty bags films in three languages"। *deccanchronicle.com*। ২৮ আগস্ট ২০১৪। সংগ্রহের তারিখ ১ ফেব্রুয়ারি ২০১৭।
5. ↑  "সংরক্ষণাগারভুক্ত অনুলিপি"। ২৯ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ১২ জুলাই ২০২০।
6. ↑  "PIX: Sexy 'Supermodel of the World' hopefuls!"। *rediff.com*। সংগ্রহের তারিখ ১ ফেব্রুয়ারি ২০১৭।
7. ↑  IYER, ARUNA V.। "Chennai Fashion Week is back"। *thehindu.com*। সংগ্রহের তারিখ ১ ফেব্রুয়ারি ২০১৭।
8. ↑  "Kavya Shetty on a signing spree - Times of India"। *indiatimes.com*। সংগ্রহের তারিখ ১ ফেব্রুয়ারি ২০১৭।
9. ↑  "Nam Duniya Nam Style Movie Review, Trailer, & Show timings at Times of India"। *indiatimes.com*। সংগ্রহের তারিখ ১ ফেব্রুয়ারি ২০১৭।
10. ↑  "Sify Movies - Review listing"। *sify.com*। ৩ জুলাই ২০১৩ তারিখে মূল থেকে আর্কাইভ করা। সংগ্রহের তারিখ ১ ফেব্রুয়ারি ২০১৭।
11. ↑  "Kavya Shetty Thrilled About A L Vijay's Film"। *newindianexpress.com*। সংগ্রহের তারিখ ১ ফেব্রুয়ারি ২০১৭।
12. ↑  "IndiaGlitz - Kavya Shetty going great - Kannada Movie News"। *indiaglitz.com*। সংগ্রহের তারিখ ১ ফেব্রুয়ারি ২০১৭।
13. ↑  "Much-needed stardom beckons Kavya Shetty - Bangalore Mirror -"। *indiatimes.com*। সংগ্রহের তারিখ ১ ফেব্রুয়ারি ২০১৭।
14. ↑  "3 Gante 30 Dina 30 Seconds Movie - Aru Gowda, Kavya Shetty - Dir: Madhusudhan"। *sandalwoodking.rocks*। সংগ্রহের তারিখ ১ ফেব্রুয়ারি ২০১৭। [*স্থায়ীভাবে অকার্যকর সংযোগ*]
15. ↑  "Kavya Shetty in Kannada remake of Metro - Times of India"। *indiatimes.com*। সংগ্রহের তারিখ ১ ফেব্রুয়ারি ২০১৭।
16. ↑  "সংরক্ষণাগারভুক্ত অনুলিপি"। ২৯ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ১২ জুলাই ২০২০।
17. ↑
18. ↑

বহিঃসংযোগ
---------

* ইন্টারনেট মুভি ডেটাবেজে কাব্য শেঠি (ইংরেজি)
*